NORAKSTS



L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Augstkalne, Tērvetes novads

18.07.2017.

Nr.8.

prot. Nr.1.

#### Par ZPRAP priekšsēdētāja 19.06.2017. rīkojuma Nr.27-r apstiprināšanu

Saskaņā ar Zemgales plānošanas reģiona nolikuma 25.6. punktu, Zemgales plānošanas reģiona attīstības padome n o l e m j :

Apstiprināt Zemgales plānošanas reģiona attīstības padomes priekšsēdētāja 19.06.2017. rīkojumu Nr. 27- r “Par dalību projektā **“Elektromobilitāte kā svarīgs atbalsts ilgtspējīgas mobilitātes un satiksmes vadības politikas instrumentiem** ” .

*Pielikumā 19.06.2017. rīkojums Nr.27-r ar pielikumu*

Padomes priekšsēdētājs (personīgais paraksts) A. OKMANIS

(zīmogs)

*Izsūtīt: lietā.*

*Noraksts pareizs:*

Administrācijas vadītāja S. OZOLA

19.07.2017., Jelgavā

NORAKSTS



L A T V I J A S R E P U B L I K A

**ZEMGALES PLĀNOŠANAS REĢIONS**

­­­­­­­­­­­­­­­­­­­­­­­Katoļu iela 2b., LV-3001,Jelgava, Reģ. Nr. 90002182529, Tālr.(371)63027549, fakss 63084949 E-pasts [zpr@zpr.gov.lv](mailto:zpr@zpr.gov.lv)

# R Ī K O J U M S

J e l g a v ā

19.06.2017.

Nr.27 -r

**Par dalību projektā “Elektromobilitāte kā svarīgs**

**atbalsts ilgtspējīgas mobilitātes un satiksmes vadības**

**politikas instrumentiem”**

Saskaņā ar Zemgales plānošanas reģiona nolikuma 3.19 punktu, Zemgales plānošanas reģiona Attīstības programmas 2014.-2020.gadam 3.prioritātes “Efektīva un kvalitatīva transporta sistēma un infrastruktūra reģiona ārējai un iekšējai sasniedzamībai”, 2.rīcības virzienam “Attīstīt videi draudzīgu transporta sistēmu izveidi un „zaļā” transporta infrastruktūras izbūvi reģionā” un 4.prioritātes “Vides un dabas resursu ilgtspējīga apsaimniekošana un attīstība” 1.rīcības virzienam “Sekmēt efektīvāku reģiona vides un dabas resursu pārvaldību, tai skaitā nodrošinot piesārņojuma mazināšanu, ilgtspējīgu atkritumu un ūdens apsaimniekošanas sistēmu attīstību un energoefektivitātes pasākumu ieviešanu reģiona pašvaldībās” un 3.rīcības virzienam “Koordinēt reģiona aktivitātes, lai pielāgotos klimata pārmaiņām”, **uzdodu:**

1. ZPR administrācijai piedalīties pārrobežu sadarbības INTERREG EUROPE programmas 2014-2020 projektā  **“Elektromobilitāte kā svarīgs atbalsts ilgtspējīgas mobilitātes un satiksmes vadības politikas instrumentiem” (e-MOPOLI)** kā projekta partnerim.
2. ZPR administrācijai veikt darbu projekta nepieciešamo dokumentu iesniegšanai projekta vadošajam partnerim.

Pielikums: *projekta „**Elektromobilitāte kā svarīgs atbalsts ilgtspējīgas mobilitātes un satiksmes vadības politikas instrumentiem” (e-MOPOLI) informācija uz 2 lapām.*

Padomes priekšsēdētājs (personīgais paraksts) L. LĪDUMS

(zīmogs)

*Izsūtīt: lietā, VARAM.*

***Noraksts pareizs:***

Administrācijas vadītāja S. Ozola

19.07.2017., Jelgavā

Pielikums 19.06.2017. rīkojumam Nr.27-r

**Projekta idejas izklāsts**

**Projekta nosaukums:** **Elektromobilitāte kā svarīgs atbalsts ilgtspējīgas mobilitātes un satiksmes vadības politikas instrumentiem**

*Electro MObility as driver to support POLicy Instruments for sustainable mobility and traffic management*

**Programmas prioritāte:** Ekonomika ar zemu oglekļa dioksīda emisiju līmeni

**Projekta ilgums:** 54 mēneši (30 mēneši – ieviešana + 24 mēneši –

uzraudzība)

**Projekta vadošais partneris:** Lombardijas reģiona Brescia province (Itālija)

**Iespējamais projekta budžets:** 2,0 miljoni EUR

**Iespējamais ZPR budžets:** 170 tūkstoši EUR

**Projekta mērķis:** Veicināt e-mobilitāti reģionos plānojot attīstību sektoros, kas to efektīvi nodrošina lietotāju (iedzīvotāju) interesēs – attīstot gan urbāno transporta infrastruktūru, gan ieviešot labus risinājumus zaļā transporta (elektromobiļi, e-velosipēdi u.c.) jomās un stiprinot videi draudzīgu transporta jomas pārvaldību, kā arī šīs tematikas iekļaušanu attīstības plānošanas un telpiskās plānošanas un investīciju procesos un dokumentos, lai veicinātu un nodrošinātu ES stratēģijas CO2 emisiju un oglekļa mazietilpīgas attīstības politikas realizāciju partneru reģionos un pašvaldībās, izmantojot partneru reģionu esošo pieredzi.

**Projekta kopīgie pasākumi:**

1.fāze: 2018.-2020.gads

1.Labo prakšu pārņemšana un pieredzes apmaiņas vizītes.

2.Esošo nacionāloattīstības instrumentu transfērs reģionālajās attīstības programmās.

3.Elektro mobilitātes atbalsts izvēlētajās transporta jomās.

4.Stratēgisko politiku, kas siastās ar CO2 emisijām, uzlabošana.

5.E-mobilitātes politikas ieviešana ilgtspējīgai mobilitātes plānu transporta vadībā attīstībai.

6.Dalība zināšanu izmantošanā projekta rezultātu sasniegšanai.

2.fāze: 2021.-2022.gads

1.Plānošanas dokumentu rīcību ieviešanas apskats un analīze.

2.Dalība zināšanu un informācijas izmantošanā.

**Šo kopīgo aktivitāšu ietvaros Zemgales Plānošanas reģions ieviesīs savas aktivitātes:**

1.Izstrādāt reģiona Mobilitātes plānu.

2.Piedalīties reģionālās, nacionālās un starptautiskajās darba grupās, nodrošinot iesaistīto pušu dalību.

3.Organizēt, piedalīties pieredzes apmaiņas vizītēs.

4.Izvēlēties labās prakses piemērus, ko izmantot un iestrādāt Mobilitātes plānā.

5.Veikt CO2 emisiju noteikšanu sabiedriskā transporta un skolēnu pārvadājumu sektorā.

6.Digitālās kartes un CO2 emisiju noteikšanas programmatūras iegāde.

7.Samazināt CO2 emisijas, optimizējot maršrutu tīklu un ieviešot e-mobilitātes risinājumus reģiona sabiedriskajā transportā.

8.Nodrošināt izstrādāto plānošanas dokumentu un veikto pētījumu saskaņošanu ar VARAM un integrēšanu nacionālās politikas dokumentiem, piemēram, Oglekļa Mazietilpīgas attīstības stratēģiju.

9.Nodrošināt reģiona teritoriju un iedzīvotāju informēšanu par projekta rezultātiem

**Projekta rezultāti:**

* Izstrādāts reģiona mobilitātes plāns iekļaujot tajā e-mobilitātes risinājumus.
* Programmatūra CO2 emisiju modelēšanai un monitoringam.
* Digitālā karte maršrutu tīkla optimizēšanai un monitoringam.
* Jauni risinājumi e-mobilitātes plānošanas jomā,
* Labās prakses pārņemšana un pieredzes apmaiņa, reģiona plānotāju kapacitātes paaugstināšana.
* Institucionālās sadarbības stiprināšana reģionālā un nacionālā līmenī.
* Publicitāte, informēšana, citi rezultāti.

Izpilddirektors (personīgais paraksts) V. VEIPS