NORAKSTS



L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Augstkalne, Tērvetes novads

18.07.2017.

Nr.10.

prot. Nr.1.

#### Par ZPRAP priekšsēdētāja 19.06.2017. rīkojuma Nr.29-r apstiprināšanu

Saskaņā ar Zemgales plānošanas reģiona nolikuma 25.6. punktu, Zemgales plānošanas reģiona attīstības padome n o l e m j :

Apstiprināt Zemgales plānošanas reģiona attīstības padomes priekšsēdētāja 19.06.2017. rīkojumu Nr. 29- r “Par dalību projektā **“Kopīgi risinājumi un labās prakses dabas un kultūras mantojuma ilgtspējīgai izmantošanai”.**

*Pielikumā 19.06.2017. rīkojums Nr.29-r ar pielikumu.*

Padomes priekšsēdētājs (personīgais paraksts) A. OKMANIS

(zīmogs)

*Izsūtīt: lietā.*

*Noraksts pareizs:*

Administrācijas vadītāja S. OZOLA

19.07.2017., Jelgavā

NORAKSTS



L A T V I J A S R E P U B L I K A

**ZEMGALES PLĀNOŠANAS REĢIONS**

­­­­­­­­­­­­­­­­­­­­­­­Katoļu iela 2b., LV-3001,Jelgava, Reģ. Nr. 90002182529, Tālr.(371)63027549, fakss 63084949 E-pasts [zpr@zpr.gov.lv](mailto:zpr@zpr.gov.lv)

# **R Ī K O J U M S**

J e l g a v ā

19.06.2017.

Nr.29 -r

**Par dalību projektā “Kopīgi risinājumi un labās**

**prakses dabas un kultūras mantojuma**

**ilgtspējīgai izmantošanai”**

Saskaņā ar Zemgales plānošanas reģiona nolikuma 3.19. punktu, Zemgales plānošanas reģiona Attīstības programmas 2014.-2020.gadam 1. un 6. prioritāšu virzieniem 1.4. „Attīstīt Zemgales reģionam specifiskas tūrisma nišas un veicināt jaunu tūrisma produktu un pakalpojumu piedāvājumu”, 6.1. „Saglabāt un popularizēt Zemgales kultūrvidi un tradīcijas” un 6.3. „Atbalstīt amatniecības, mājražošanas un kultūras un radošo industriju attīstību”. **uzdodu:**

1. ZPR administrācijai piedalīties pārrobežu sadarbības INTERREG EUROPE programmas 2014-2020 projektā  **“**Kopīgi risinājumi un labās prakses dabas un kultūras mantojuma ilgtspējīgai izmantošanai” Common solutions for a PERDURABLE re-use of facilities, resources, products and practices in the field of environmental and cultural heritage (PERDURABLE!) kā projekta partnerim.
2. ZPR administrācijai veikt darbu projekta nepieciešamo dokumentu iesniegšanai projekta vadošajam partnerim.

Pielikums: *projekta* “Kopīgi risinājumi un labās prakses dabas un kultūras mantojuma ilgtspējīgai izmantošanai” *informācija uz 4 lapām.*

Padomes priekšsēdētājs L. LĪDUMS

*Izsūtīt: lietā, VARAM.*

***Noraksts pareizs:***

Administrācijas vadītāja S. OZOLA

19.07.2017., Jelgavā

Pielikums Rīkojumam Nr.29-r, 19.06.17

|  |  |  |
| --- | --- | --- |
| **PROJEKTA IDEJAS APRAKSTS** | | |
|
|  |  |  |
| 1. | **Ministrijas struktūrvienība, padotības iestāde, arī atvasināta publiskā persona, un kapitālsabiedrība**, kas iesniedz projekta ideju izskatīšanai IPAK | Zemgales Plānošanas reģions |
| 2. | **Projekta** **nosaukums** (arī angļu valodā, ja projekta valoda būs angļu valoda) | Kopīgi risinājumi un labās prakses dabas un kultūras mantojuma ilgtspējīgai izmantošanai  / Common solutions for a PERDURABLE re-use of facilities, resources, products and practices in the field of environmental and cultural heritage (PERDURABLE!) |
| 3. | **Projekta statuss uz idejas iesniegšanas brīdi** (uzsākta projekta izstrāde, izstrādāts tehniskais projekts, projekts sagatavots iesniegšanai) | Uzsākta projekta izstrāde |
| 4. | **Programma**/aktivitāte, kurā plānots pieteikt projektu  Datumi, no kura līdz kuram projektus var iesniegt programmā | Programma – Starpreģionu sadarbība programma INTERREG EUROPE 2014. - 2020. gadam4.prioritāte: **Apkārtējā vide un efektīva resursu izmantošana**4.1. Uzlabot dabas un kultūrvēsturiskā mantojuma politikuProjekta iesniegšanas termiņš –30.06.2017. |
| 5. | Īss projekta ietvaros **plānoto darbību apraksts** (darbības, pasākumi, arī mērķa grupas) | **Kopsavilkums:**  Projekta ideja balstīta uz kopīgu izpēti un tūrisma produktu definēšanu, balstītu dabas un kultūras mantojuma izmantošanā paturot prātā zaļās ekonomikas veicināšanu un attīstīšanu, izmantojot ekotūrismu kā avotu sociāli ekonomiskai attīstībai iesaistītajās teritorijās un ekonomisko ilgtspēju kultūras mantojumam.  **Problēmas apraksts un risinājums:**  Katra programmēšanas perioda laikā, no ES līdzekļiem investēts kultūras un dabas mantojumā, izveidojot plaša diapazona produktus, vērtības un instrumentus. Tiem jābūt vidējā un ilgtermiņā rentabliem, bez ES finansējuma atbalsta. Projekts vērsts uz inovatīva modeļa atrašanu, lai veiksmīgi nodrošinātu ilgtspēju un rentabilitāti, balstoties uz quadruple helix approach (četrkāršās spirāles metodi, kur iesaistītas valsts iestādes un privātais sektors, uzņēmumi un pētniecības iestādes) izmantojot sinerģiju starp dabas un kultūras mantojuma izmantošanu un veidojot pieredzi un praksi.  **Projekta mērķis:**  Projekta mērķis ir uzlabot partnerreģionu sadarbību, uzlabojot un veicinot politikas instrumentus jebkuram Eiropas reģionam, kurš saskaras ar neatbilstošu esošā kultūras mantojuma izmantošanu ekonomikā.  **Projekta ietekme:**  Darbības programmas “Izaugsme un nodarbinātība ” KM pārziņā SAM 5.5.1.“Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus ”.  Sniegs pozitīvu ietekmi uz SAM 5.5.1. rezultatīvajiem rādītājiem:  • pavadīto nakšu skaits tūristu mītnēs Latvijas teritorijā gada laikā;  • atbalstīto kultūras un dabas mantojuma objektu un tūrisma objektu apmeklējumu skaits gadā,  • jaunradīto pakalpojumu skaits atbalstītajos kultūras un dabas mantojuma objektos.  **Projekta mērķa grupa:**  Pašvaldības, saistīto pakalpojumu sniedzēji (MVK), iedzīvotāji, vietējie un starptautiskie tūristi.  **Iesaistītās puses (steiholders):**   * LR Kultūras ministrija * Valsts kultūras pieminekļu inspekcija * 22 Zemgales pašvaldības   **Projektā plānotās aktivitātes:**   * kopīgi identificēt stiprās/ vājās puses un iespējas/draudus katram dalības reģionam ilgtspējas un rentabilitātes vidējā un ilgtermiņā veiktajām investīcijām, produktiem, vērtībām un radītajiem instrumentiem iepriekšējos ES finansētajos projektos par kultūras un dabas mantojumu. * kopīgi definēt/attīstīt kopēju metodoloģiju/ modeli ilgtspējai/ rentabilitātei vidējā un ilgtermiņā produktiem, investīcijām, vērtībām, kas balstīti dabas un kultūras mantojumā un izveidoti ar ES finansējuma atbalstu. * izveidot Kapitalizācijas plāna projektu dabas un kultūras mantojuma ilgtspējai balstoties uz quadruple helix metodi un iepriekšējo veiksmīgo pieredzi veidojot labās prakses. * veidot bāzi sadarbībai starp publiskajiem un privātajiem steiholderiem/ iepriekšējās pieredzes veidotājiem/labajām praksēm vērstām uz kultūras dabas mantojuma produktu, vērtību, ilgtspēju. * aktīvi iesaistīties un iesaistīt Kapitalizācijas plāna izveidē lēmumu pieņēmējus reģionos veidojot kopīgu protokolu. * testēt novatorisko modeli, kas vērsts uz ilgtspēju, kā starta punktu izmantojot rekomendācijas/ ieteikumus.   **Projekts atbilst sekojošiem plānošanas dokumentiem:**   * Latvijas Tūrisma attīstības pamatnostādnēm 2014.-2020.gadam 1. rīcības virzienam „Infrastruktūras attīstība tūrisma izaugsmei” 2. uzdevumam ”Atbalsta aktivitātes ilgtspējīgu tūrisma produktu attīstībai, kas saistīti ar materiālā un nemateriālā kultūras un dabas mantojuma efektīvu izmantošanu”; * Kultūras pamatnostādnēm „Radošā Latvija 2014.-2020.” 1. Rīcības virzienam: Nodrošināt kvalitatīvu un daudzveidīgu kultūras pakalpojumu attīstību un pieejamību 2.3.5. Sadarbībā ar tūrisma industriju kultūras institūcijās izstrādāt jaunus tūrisma produktus un pasākumus, kas piemēroti vietējām un ārvalstu mērķauditorijām * Zemgales plānošanas reģiona Attīstības programmas 2015.- 2020.gadam 1.4. „Attīstīt Zemgales reģionam specifiskas tūrisma nišas un veicināt jaunu tūrisma produktu un pakalpojumu piedāvājumu”, 6.1. „Saglabāt un popularizēt Zemgales kultūrvidi un tradīcijas” un 6.3. „Atbalstīt amatniecības, mājražošanas un kultūras un radošo industriju attīstību”. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Projekta rezultāti:**   * veikta analīze Zemgales reģiona veiktajiem ieguldījuma objektiem, to rentabilitātei un ilgtspējai, steiholderu darba grupas, publikācija; * dalība kopējā projekta metodes izstrādē balstoties uz quadruple helix metodi (iesaistītas valsts un pašvaldības iestādes un privātais sektors, uzņēmumi un pētniecības iestādes) dabas un kultūras mantojuma objektiem; * Zemgales reģionā pielāgots izstrādātais modelis balstoties uz quadruple helix metodi (iesaistītas valsts un pašvaldības iestādes un privātais sektors, uzņēmumi un pētniecības iestādes);dabas un kultūras mantojuma objektiem, * sagatavots materiāls par dabas un kultūras mantojuma objektu kapitalizāciju (metodiskais materiāls ar veicamajiem soļiem līgumu paraugiem, kā arī labās prakses apraksti no Zemgales un partneru pieredzes); pieredzes apmaiņa steiholderiem (2 x 5 cilvēki) uz labās prakses objektiem, darba grupas ar pašvaldībām un Valsts institūcijām; * izstrādāts kapitalizācijas plāns vienam objektam reģionā - pilotprojekts ar vienu pašvaldību un vienu objektu (objekts tiks identificēts projekta laikā – potenciālie objekti – amatniecības centri, radošie centri, dabas parki u.c.) |
| 7. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Īstenojot projektu, Zemgales plānošanas reģiona administrācijas un reģionu pašvaldību darbiniekiem un politikas veidotājiem būs iespēja paaugstināt savu kapacitāti un pieredzi, īstenojot un uzraugot darbības programmu “Izaugsme un nodarbinātība”, kā arī tiks nodrošināta Zemgales plānošanas reģiona Attīstības programmas 2014.-2020.gadam rīcības virzienu īstenošana. Zemgales reģionā atrodas daudz kultūrvēsturisku objektu un tūrisma produkti un pakalpojumu, bet ņemot vērā, tuvo attālumu no Rīgas un salīdzinoši zemos tūrisma nozares ekonomiskos rādītājus, kultūrvēsturiskā tūrisma uzņēmējdarbība līdz šim nav attīstījusies efektīvā veidā. Kā projekta īpaši apskatāmās teritorija tiks noteiktas tās, kuras būs guvušas SAM 5.5.1. atbalstu savu darbību īstenošanai, tādējādi arī veicinot indikatora “Pavadītās naktis tūristu mītnēs Latvijas teritorijā gada laikā” sasniegšanu |
| 8. | **Projekta idejas iesniedzēja funkcija**, kas tiek nodrošināta, īstenojot projektu | Saskaņā ar Reģionālās attīstības likuma 16.1 pantu plānošanas reģioni veic attīstības plānošanas dokumentu izstrādi, koordinē un veicina plānošanas reģiona attīstības pasākumu īstenošanu, uzraudzību un novērtēšanu. Projektā plānotās aktivitātes palīdzēs sasniegt Zemgales plānošanas reģiona attīstības programmā un Rīcības plānā nospraustos mērķus, kā arī īstenot atbalsta pasākumus Zemgales reģiona kultūrvēsturisko objektu un pakalpojumu attīstībai. |
| 9. | Projekta ietvaros plānotā sadarbība/**projekta partneri** un to loma | Vadošais partneris:  Andalusian Public Foundation “Legado Andalusí” (Spānija)  Projekta partneri:   * Zemgales plānošanas reģions (Latvija) * ... (Nīderlande) |
| 10. | **Finansējuma avots** (fonds) | Starpreģionu sadarbība programma INTERREG EUROPE 2014. - 2020. gadam |
| 11. | Projekta **kopējais** indikatīvais **finansējums (EUR)**, no tā: | 2 000 000 EUR |
| **Projekta idejas iesniedzēja budžeta daļa projektā** (EUR), no tā: | Indikatīvi 170 000 EUR |
| Programmas līdzfinansējuma daļa (EUR) | 144 500 EUR (85%) |
| Pašu līdzfinansējuma daļa (EUR) |  |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 25 500 EUR (15%) |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 170 000 EUR |
| 12. | Indikatīvais projekta ī**stenošanas laiks** (no - līdz) | 01.2018 – 01.2023 ( 3 gadi – ieviešanas, 2 gadi – uzraudzības fāze) |
| 13. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Projekta rezultātu uzturēšana tiks nodrošināta no Zemgales plānošanas reģiona budžeta līdzekļiem. |

Izpilddirektors (personīgais paraksts) V. Veips